Estación de Teixeiro

Teixeiro é unha estación de tren de Adif situada na vila de Teixeiro, no concello de Curtis, provincia da Coruña. Ten servizos de longa e media distancia operados por Renfe.

 Situación ferroviaria 
A estación atópase no punto quilométrico 487,9 da liña férrea de ancho ibérico que une León e A CoruñaRede ferroviaria española  Ministerio de Fomento., entre as estacións de Guitiriz e Curtis. O tramo é de vía única e está sen electrificar.

 Historia 
A estación foi inaugurada o 10 de outubro de 1875 coa apertura do tramo A Coruña-Lugo da liña férrea que pretendía unir Palencia coa Coruña.Cronología básica del ferrocarril español de vía ancha  Fundación de los Ferrocarriles Españoles A Compañía dos Ferrocarrís de Asturias, Galicia e León foi a encargada das obras.Asturias á Galicia y León (A.G.L.) Compañía del Ferrocarril del Noroeste de España  Spanishrailway Dita compañía creouse para continuar coas obras iniciadas por Noroeste e xestionar as súas liñas ante a quebra da mesma. Con todo a situación financeira desta última tamén se volveu rapidamente delicada sendo absorbida por Norte en 1885. En 1941, a nacionalización do ferrocarril en España supuxo a desaparición desta última e a súa integración na recentemente creada Renfe.

Antes do comezo da guerra civil española en xullo de 1936, o futuro guerrilleiro Benigno Andrade García, Foucellas, interveu nunha requisa de dinamita na estación, un dos motivos polo cal, temendo represalias dos sectores fascistas, se botou ao monte logo do estalido da guerra.

Desde o 31 de decembro de 2004 Renfe Operadora explota a liña mentres que Adif é a titular das instalacións ferroviarias.

 A estación 
O edificio de viaxeiros é unha estrutura de dous pisos que loce un aspecto clásico. Sitúase no noroeste do núcleo urbano de Teixeiro. Recentemente foi reformada exteriormente. Conta con dúas plataformas laterais ás que acceden as dúas vías existentes na estación.

A 2,5 quilómetros da estación existe un pequeno ramal que accede a un apartadoiro que dá servizo a unha planta de bioetanol.

 Servizos ferroviarios 
 Media distancia 
Actualizado a 1 de xaneiro de 2020.
 Liñas Trens Orixe/Destino <> Destino/Orixe 4 MD  A Coruña <>  Lugo Monforte de Lemos  Ourense-Empalme

 Notas 

 Véxase tamén 

 Ligazóns externas 
 Información sobre saídas e chegadas na web de Adif

Teixeiro
Categoría:Curtis